Sametinget har ved gjennomgang av valget i 2021 sett at din stemme ikke har blitt telt siden du ikke står i Sametingets valgmanntall.  
   
Det kan være flere grunner til at du ikke er registrert i valgmanntallet. Før Sametinget overtok føringen av valgmanntallet i 2005, var det kommunene som førte manntallet. Om du har meldt deg inn før 2005 og deretter flyttet eller byttet navn, så kan det hende at du har falt ut av valgmanntallet. En annen grunn er at du ikke har registrert deg i manntallet, men har trodd at du har blitt registrert f.eks. fordi dine foreldre står i manntallet. Sametinget registrerer ikke noen inn i manntallet automatisk. Alle må søke om registrering. Om du ønsker at din stemme skal telle ved sametingsvalget, så må du sende oss en søknad om registrering. Du finner lenke til søknaden på våre nettsider [www.sametinget.no](http://www.sametinget.no/).